./data/phi0914/phi00142/phi0914.phi00142.perseus-lat1.xml
cui collega Ser Fulvius fuit, tota ad imum fulmine discussa est   ea res prodigii loco habita ad senatum relata est; patres et ad       haruspices referri et decemviros adire libros iusserunt   decemviri lustrandum oppidum,       supplicationem obsecrationemque habendam, victimis maioribus sacrificandum et in       Capitolio Romae  et in Campania ad Minervae promunturium renuntiarunt; ludos per decem       dies Iovi optimo maximo primo quoque die faciendos   ea omnia cum cura facta  haruspices in bonum versurum id prodigium,       prolationemque finium et interitum perduellium portendi responderunt, quod ex       hostibus spolia fuissent ea rostra, quae tempestas diiecisset   accesserunt, quae cumularent religiones animis        Saturniae nuntiatum erat sanguine per triduum in oppido pluvisse, Calatiae       asinum tripedem natum et taurum cum quinque vaccis uno ictu fulminis exanimatos,       Auximi terra pluvisse   horum quoque       prodigiorum causa res divinae factae et supplicatio unum diem feriaeque habitae